יש כאן יותר מזה

יש כאן יותר מזה הוא אלבום האולפן השלישי של הזמר-יוצר הישראלי חנן בן ארי. האלבום יצא לאור ב-12 ביוני 2023 על ידי חברת התקליטים NMC. רצועות האלבום הופקו ועובדו על ידי המפיק המוזיקלי הישראלי תומר בירן. ב-7 במאי 2023 חשף בן ארי את עטיפת אלבום האולפן העתידי שלו, "יש כאן יותר מזה". ב-6 במאי עדכן בן ארי כי האלבום עומד לצאת לאור בתאריך 12 ביוני. ב-9 במאי 2023 יצא לאור הסינגל המוביל מתוך האלבום, בשם "עטלף עיוור". ביום יציאת הסינגל חשף בן ארי את התאריך 15 ביוני כתאריך יציאת האלבום המלא. ב-4 ביוני קיים בן ארי ערב חשיפה לאלבום, בהופעה שנערכה בתיאטרון הסמטה ביפו העתיקה, ובו השירים הושמעו לראשונה בפני קהל. האלבום הוא אלבום האולפן השלישי של בן ארי, וביום יציאתו, ב-12 ביוני, כתב: הלוואי תצאו לנסיעה ארוכה ותקשיבו ברצף, כמו פעם. הלוואי מיד אחר כך תכתבו לי. בלי להתקמצן. הלוואי שהשירים יגעו בכם. הלוואי באוגוסט נשיר אותם ביחד כמו משוגעים, כמו נרקומנים של אושר. — חנן בן ארי, תודה אלוהים, באתר אינסטגרם, ‏12 ביוני 2023 ב-16 ביוני, בריאיון לשדרן הרדיו עומר בן רובי בתוכנית "תרבות יום ו'" ברדיו כאן רשת ב', סיפר בן ארי על הציפייה וההתרגשות שליוותה את צאת האלבום: כבר כמה שנים שאני לא מוציא אלבום, אלא סינגל ועוד סינגל. בעצם, כל שיר עומד בפני עצמו. הפעם זה באמת היה סוג של מסע שרצינו, תומר בירן המפיק שלי ואני, לעבור ולהעביר. בגלל שאתה 'שולח' אלבום לעולם, אתה לא 'שולח' שיר אחד. אז אתה לא יודע מה נוגע במי. אתה לא שולט בסיטואציה. — חנן בן ארי חוגג אלבום חדש: "פרקתי טונות של משקל מהגב", תאגיד השידור הישראלי, 16 ביוני 2023 העבודה על האלבום ארכה כשנה ובריאיון עם רן בוקר מ-"ynet" ב-6 ביולי 2023 אמר בן ארי כי האלבום עוסק בכשלונות שחווה סביב התקופה בה נכתב האלבום, במהלכה חווה אתגרים רגשיים. באלבום נכללו עשרה שירים בהם עוסק בן ארי בין השאר בנבכי נפשו, במערכת היחסים שלו עם אשתו וילדיו, במשברים, וברגעי החולשה והחוזק. השירים נכתבו על ידי חנן בן ארי והופקו ועובדו בידי המפיק המוזיקלי הישראלי תומר בירן. הרצועה הראשונה של האלבום נכתבה יחד עם אחיו נריה בן ארי, ומציגה חיבור בין קודש לחול ומאבק בין העולם הדתי לזה החילוני. את השיר ביצע לראשונה בפודקאסט לשחרר את הדב, וקרא לו אמסטרדם מפני ששם הוא הולחן. הסינגל המוביל של האלבום, "עטלף עיוור", מתאר תקופת משבר שאותה עבר בן ארי. הבית הראשון של הרצועה השלישית "אחד עד עשר" לקוח מקאבר של בן ארי לשיר "מסיבה" של יסמין מועלם אותו ביצע ברדיוס 100FM את השיר ביצע לראשונה בגרסה שונה במקצת, בפודקאסט לשחרר את הדב. הרצועה הרביעית "הינדיק 2023", הוא עיבוד מחדש של שירו "הינדיק" מתוך אלבום האולפן הראשון שלו, ומבוסס על מעשה בבן מלך שנפל לשיגעון של רבי נחמן מברסלב. הרצועה החמישית, "אביתר", הוקדשה לזמר-יוצר אביתר בנאי, ומתארת את יחסי הקנאה ההדדיים בין בן ארי כדתי מלידה, ובנאי כמי שחזר בתשובה בבגרותו. השיר בוצע קודם, בגרסה שונה במקצת, לאחר שבן ארי הוזמן לבמה במהלך הופעה של בנאי בשנת 2020 בזאפה שבירושלים ובוצע גם בהזדמנויות נוספות. הרצועה השישית באלבום, "ישנה", היא השיר היחיד באלבום שאינו טקסט מקורי אלא עיבוד של בן ארי לפסוק במגילת שיר השירים: ”אֲנִי יְשֵׁנָה וְלִבִּי עֵר קוֹל דּוֹדִי דוֹפֵק פִּתְחִי לִי אֲחֹתִי רַעְיָתִי יוֹנָתִי תַמָּתִי שֶׁרֹּאשִׁי נִמְלָא טָל קְוֻצּוֹתַי רְסִיסֵי לָיְלָה”. השיר בוצע על ידי בן ארי כבר באוגוסט 2022, ברדיו רדיוס 100FM. הרצועה השביעית, "חוץ מכדורגל", נפתחת בהקלטה משידורי מונדיאליטו 2023 בכאן 11, כששדרני הספורט יהונתן כהן ואשרת עיני מרוגשים בעקבות הגול שהבקיע הכדורגלן ענאן ח'לאילי, אשר העלה את נבחרת ישראל בכדורגל עד גיל 19 לרבע גמר המונדיאליטו. השיר מנגיד בין הדובר שכבר לא חש מתרגש מדבר למעט כדורגל לבין בת זוגו שעלה הוא שר "את עוד מתרגשת מהים", השיר פורסם לראשונה בפודקאסט הפודיום. ב-5 ביולי יצא לאור וידאו-קליפ לשיר בבימוי של עומרי רוזי, בו נראה בן ארי שר את השיר באצטדיון רמת גן. הרצועה השמינית, "אחריך" היא שיר בו שר הדובר לאלוהים ומתאר התרחקות הדרגתית שלו מהאל אל הלבד. השיר כולל הרמז לשיר הרביעי באלבום – "הינדיק". הרצועה התשיעית באלבום, "למעלה", נכתבה בידי ונריה בן ארי, הרב ליאור אנגלמן, והראפר טדי נגוסה והיא בוצעה בידי בן ארי וטדי נגוסה. את שיר הנושא, העשירי והאחרון באלבום, הקדיש בן ארי לזכרה של ציפי אנגלמן, אמו של הרב ליאור אנגלמן. השיר טוען שיש באדם משהו מעבר לגוף שסופו במוות, ומתכתב עם הפסוק ”אָדָם לַהֶבֶל דָּמָה יָמָיו כְּצֵל עוֹבֵר” מתהילים קמ"ד, והשורה "אדם יסודו מעפר וסופו לעפר" מפיוט ונתנה תוקף. השיר בוצע על ידי בן ארי עוד בשנת 2019 במספר הופעות. ב-7 בדצמבר 2023 יצא לאור קאבר של השיר בהשתתפות חנן בן ארי וחברי תוכנית הבידור זהו זה!. לאחר ערב החשיפה לאלבום ב-4 ביוני, כתב יעקב אסרף, מנהלו המוזיקלי של חנן בן ארי, כי יש המון שורות באלבום שהוא עצמו לא היה כותב אותם, אך שיבח את הזמר על אומץ לבו. עם צאת האלבום כתב אמיר שוורץ מאתר "ynet" כי אפשר למצוא הרבה אמת וכנות באלבום החדש של בן ארי. הוא הוסיף כי המילים מתוך הרצועה השביעית, ”הבל הבלים הכל הבל חוץ מכדורגל”, המחברות בין המילים מספר קהלת לבין קולות השדרנים ממשחקי נבחרת ישראל עד גיל 20 אמנם עלול להתפרש ככפירה אך הוא מייצג את המסוגלות של בן ארי למצוא את ה"קודש" בתוך "עולם החול". הוא ציין כי על אף שמינון הלהיטים הפוטנציאלי שעשויים לצאת מתוך האלבום נמוך מזה שאפיין את שני אלבומיו הקודמים של בן ארי, זוהי ככל הנראה היצירה הכי חשובה ושלמה שלו, המיטיבה להציג את ההתפתחות המתבקשת שלו כאמן. זאת משום שמוזיקאי ויוצר אמיתי השואף לשרטט לעצמו דרך ארוכה, מבין שעל מנת לסלול אותה הוא זקוק ליותר מעוד כמה להיטים. הוא חייב לבנות לעצמו קאדר שירים שיעניין להאזין להם גם בעוד זמן רב. עפרה לקס מערוץ 7 כתבה כי באלבום הזה יש הרבה הרהורים, אשר מתבטאים באמירות חשופות ובוטות יותר לעומת יצירותיו הקודמות, אביחי ישראל מאתר כיפה כתב כי לאלבום יש שם אופטימי ומתעתע, ודודי פטימר מ"מעריב" כתב כי "יש כאן יותר מזה" הוא האישי מבין אלבומי בן ארי. על פי עמי פרידמן מעיתון "ישראל היום", בן ארי עצמו מודע לשעטנז הדמוגרפי ולשלל הניגודים שהוא מייצג, ובחר להתייחס לכך בשורות כמו ”יש בי בני ברק, יש בי עזה, יש את כל אולפן שישי. יש בי פרא, ילד חרא, יש בי בית מקדש שלישי” מתוך השיר "אמסטרדם", אשר לטענתו, זהו שיר שיכול להפוך ללהיט ואף לקלאסיקה. הוא ציין כי המפגש בין הזהויות של חנן בן ארי הוליד את אחד האלבומים הטובים והחשובים שנעשו, והוסיף כי שיר הנושא של האלבום "חותם אותו בתחושה של השלמה ופיכחון. הבנה מעודדת שהכל זמני וארעי, לטוב ולרע. גם הגוף הזה, גם הנפש, וגם התקופה הקשה". נדב מנוחין מ"וואלה!" כתב כי זהו אלבום עצוב ומינורי חסר צבע, חוזר על עצמו ועל הנוסחאות המוכרות, רצוף בלדות ונטול המנונים מובהקים. אך ציין כי האכזבה נובעת במידה רבה מהציפיות הגבוהות ממנו. הוא הזכיר לטובה את שיתוף הפעולה עם טדי נגוסה שמוסיף טעם חדש, ואת "חוץ מכדורגל", אשר לדבריו, הפזמון שלו עומד בשורה אחת לצד השירים הכי יפים של הזמר. לפי אוהד רובינשטיין מ"מקור ראשון", המאבקים הפנימיים של הזמר ניכרים היטב במילות השירים בהן הוא מתאר את המלחמה הפנימית שלו עם עצמו וההקרנה שלה החוצה. הוא הוסיף כי האלבום מבהיר שבן ארי איננו דמות חד-גונית, דבר שמתבטא בפערים המתוארים בינו לבין אשתו שמיוצגים ב"עטלף עיוור" וב-"חוץ מכדורגל". הוא ציין לשבח את הבחירה להפקיד את הפקת האלבום בידי תומר בירן, אשר יצרה פסקול מוזיקלי מעניין ושונה מזה שהגיש בן ארי עד אז. ובנוסף כתב שהדבר מתבטא במיוחד בשיר "הינדיק 2023", אשר בשונה מ"הינדיק" שיצא ב-2016, זוהי גרסה מהורהרת ואפלה יותר אשר נותנת את התחושה של הדמות המרכזית בסיפורו של רבי נחמן מברסלב. כמה שבועות לאחר צאת האלבום איימו מנהליו של חנן בן ארי בתביעה נגד הזמרת ספיר סבן בטענה שעטיפת הסינגל "עוד" שפרסמה ב-20 ביוני 2023, הועתקה מעטיפת אלבומו של בן ארי, אשר נוצרה על ידי איתן כהן וצולמה בידי עמית אלקיים. מידע על האלבום יש כאן יותר מזה באתר MusicBrainz האלבום יש כאן יותר מזה באתר ספוטיפיי האלבום יש כאן יותר מזה באתר אפל מיוזיק יש כאן יותר מזה, רשימת השמעה, באתר יוטיוב חנן בן ארי, יש כאן יותר מזה, באתר אינסטגרם, ‏7 במאי 2023 חנן בן ארי חושף את הפרויקט הבא: "כותב את החיים שלי", באתר אייס, 7 במאי 2023 רינת קרמר יבלינוביץ, ‏חנן בן ארי חושף: "מגלה דברים חדשים ולא פשוטים", באתר "סרוגים", 7 במאי 2023 חנן בן ארי, עוד שבוע בדיוק האלבום החדש בחוץ, באתר אינסטגרם, ‏6 ביוני 2023 חנן בן ארי, עטלף עיוור, באתר אינסטגרם, ‏9 במאי 2023 האזינו "תהיו עדינים איתי": חנן בן ארי חושף את השיר הראשון באלבום החדש, באתר כיפה, 9 במאי 2023 "יש שורות באלבום שלא הייתי כותב": חברו הקרוב של חנן בן ארי בפוסט מפתיע, באתר כיפה, 5 ביוני 2023 מערכת תרבות ובידור, חנן בן ארי שחרר אלבום חדש: "הלוואי שתצאו לנסיעה ארוכה ותקשיבו לו ברצף", באתר חדשות 13, 12 ביוני 2023 יוספה קמחי, ‏שימו פליי: אלבום חדש לחנן בן ארי, באתר מעריב אונליין, 12 ביוני 2023 וואלה! תרבות‏, "מתרגש ברמות של התקף לב": חנן בן ארי משיק אלבום חדש, באתר וואלה, 12 ביוני 2023 חנן בן ארי חושף: החיים שמאחורי ההצלחה, סרטון בערוץ "ynet", באתר יוטיוב (אורך: 01:26:00) רן בוקר, הריאיון החשוף של חנן בן ארי: "ישבתי באוטו מחוץ לבית ובכיתי", באתר ynet, 7 ביולי 2023 חנן בן ארי פותח הכל על התקופה הקשה: "חרא זאת מילה יפה", באתר כיפה, 7 ביולי 2023 דודי פטימר, ‏מיוניקורן ועד צלילי המחאה: מסכמים שנה במוסיקה הישראלית, באתר מעריב אונליין, 2 בספטמבר 2023 חנן בן ארי - חוץ מכדורגל | Hanan Ben Ari, סרטון בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 04:24) אוהד רובינשטיין, ‏האלבום החדש של חנן בן-ארי מדגים את הפערים בינו לבין אשתו, בעיתון מקור ראשון, 22 ביוני 2023 חנן בן ארי - אמסטרדם | Hanan Ben Ari, סרטון בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 05:58) מיינסטרים זו לא מילה גסה - עם חנן בן ארי | לשחרר את הדב, פרק 100! חלק א', סרטון בערוץ "הפודיום", באתר יוטיוב (אורך: 01:25:52), החל מהדקה ה-55, הוא מבצע רק את חלקו הראשון של השיר מיינסטרים זו לא מילה גסה - עם חנן בן ארי | לשחרר את הדב, פרק 100! חלק א', סרטון בערוץ "הפודיום", באתר יוטיוב (אורך: 01:25:52) הדקה ה-55 חנן בן ארי: "זה לא משנה כמה קהל יבוא, תמיד אהיה הילד מקרני שומרון", באתר ערוץ 7, 30 ביוני 2023 וואלה! תרבות‏, "אני נרקומן של אושר": קבלו את "עטלף עיוור", השיר החדש של חנן בן ארי, באתר וואלה, 9 במאי 2023 תרבות יום ו' עם עומר בן רובי, חנן בן ארי חוגג אלבום חדש: "פרקתי טונות של משקל מהגב", באתר כאן – תאגיד השידור הישראלי, 16 ביוני 2023 חנן בן ארי - מסיבה (קאבר ליסמין מועלם) | רדיוס 100FM - מושיקו שטרן, סרטון בערוץ "רדיוס 100FM", באתר יוטיוב (אורך: 04:39) חנן בן ארי - אחד עד עשר | Hanan Ben Ari, סרטון בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 03:54) מיינסטרים זו לא מילה גסה - עם חנן בן ארי | לשחרר את הדב, פרק 100! חלק א', סרטון בערוץ "הפודיום", באתר יוטיוב (אורך: 01:25:52) בדקות האחרונות עמי פרידמן, המפגש בין הזהויות של חנן בן ארי הוליד את אחד האלבומים הטובים והחשובים שנעשו פה, באתר ישראל היום, 13 ביוני 2023 חנן בן ארי - הינדיק Hanan Ben Ari, סרטון בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 04:09) אמיר שוורץ, אלבומו החדש של חנן בן ארי הוא היצירה החשובה ביותר שלו עד היום, באתר ynet, 13 ביוני 2023 יהונתן גוטליב, חנן בן ארי הפתיע את בנות אולפנת בני עקיבא מרכז שפירא, באתר ערוץ 7, 28 בפברואר 2023 חנן בן ארי - הינדיק 2023 | Hanan Ben Ari, סרטון בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 04:33) נדב מנוחין‏, חשופים ואבודים מתמיד: הפלונטר של חנן בן ארי ויסמין מועלם, באתר וואלה, 16 ביוני 2023 ביקורת אלבום חנן בן ארי נמצא על הגבול אבל מתוסכל ממנו, באתר כיפה, 6 ביולי 2023 "אביתר מקנא בי": ההפתעה המשעשעת של חנן בן ארי, באתר "סרוגים", 5 ביולי 2020 חנן בן ארי - שיר לאביתר | חמידות שיא במיטבה בזאפה ירושלים, סרטון בערוץ "הדסה סאסי - Hadassah Sasi", באתר יוטיוב (אורך: 04:24) חנן בן ארי - ישנה | Hanan Ben Ari, סרטון בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 03:48) מגילת שיר השירים, פרק ה', פסוק ב' אריאל פייגלין, חנן בן ארי חושף שיר חדש - 'ישנה', באתר ערוץ 7, 2 באוגוסט 2022 חנן בן ארי - ישנה | רדיוס 100FM - מושיקו שטרן, סרטון בערוץ "רדיוס 100FM", באתר יוטיוב (אורך: 03:42) חנן בן ארי - חוץ מכדורגל | השמעה ראשונה, מתוך הדיסק החדש | תיאטרון הסמטה 4.6.23, סרטון בערוץ "הדסה סאסי - Hadassah Sasi", באתר יוטיוב (אורך: 04:27) האורח המפתיע באלבום של חנן בן ארי התרגש: "פסגה מדהימה ולא צפויה", באתר כיפה, 8 ביולי 2023 אורן יוסיפוביץ, ארגנטינה בגמר — עם חנן בן ארי, הופמן ואוזן ניחוחות וצבעים של 1986, פרק 1018, באתר הפודיום, ‏14 בדצמבר 2022 חנן בן ארי כתב שיר חדש על החוויות מהמונדיאל והלחין אותו בשידור, באתר כיפה, 15 בדצמבר 2022 חנן בן ארי - חוץ מכדורגל (קליפ רשמי) Hanan Ben Ari, סרטון בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 04:28) רז שכניק, פתח את העונה, באתר טוויטר, ‏5 ביולי 2023 חנן בן ארי - אחריך | Hanan Ben Ari, סרטון בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 03:19) חנן בן ארי עם טדי נגוסה - למעלה | Hanan Ben Ari and Teddy Neguse, סרטון בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 03:17) חדשות כיפה, ‏הרב, הראפר וחנן בן ארי: שיתוף הפעולה המפתיע בשיר החדש, באתר כיפה, 12 ביוני 2023 חנן בן ארי - יש כאן יותר מזה | Hanan Ben Ari, סרטון בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 04:08) הרב ליאור אנגלמן, אמא של שבת, באתר ערוץ 7, 2 ביוני 2022 חנן בן ארי - יֵשׁ כָּאן יוֹתֵר מִזֶּה, סרטון בערוץ "Hadas Avraham", באתר יוטיוב (אורך: 04:28) יש כאן יותר מזה - חנן בן ארי שיר חדש ומרגשHanan Ben Ari, סרטון בערוץ "אוריה בדרסון", באתר יוטיוב (אורך: 03:51) זהו זה! וחנן בן ארי | יש כאן יותר מזה (שיר) LIVE, סרטון בערוץ "כאן 11 - תאגיד השידור הישראלי", באתר יוטיוב (אורך: 05:02) יש בהם יותר מזה: חנן בן ארי וחברי 'זהו זה' שרים ביחד, באתר ערוץ 7, 8 בדצמבר 2023 יעקב אסרף, אתמול הבן שלי בא אליי ואמר לי שאנחנו חייבים לדבר, באתר פייסבוק, ‏5 ביוני 2023 עפרה לקס, חנן בן ארי: יש בו קצת יותר מזה, באתר ערוץ 7, 29 ביוני 2023 ערן סויסה, התביעה בדרך? הסאגה של חנן בן ארי וספיר סבן, באתר ישראל היום, 21 ביוני 2023 קיץ ברבנר, ‏"שטויות ברמות": ספיר סבן מתייחסת לראשונה לאיום התביעה מחנן בן ארי | TMI, באתר מעריב אונליין, 21 ביוני 2023 חנן בן ארי לא נרגע: "מתרגש ברמות של התקף לב", באתר כיפה, 12 ביוני 2023